Spomen-park Dotrščina

**Spomen-groblje i park revolucije Dotrščina**, nedaleko od parka Maksimira, je prostor koji obuhvaća 365 katastarskih jutara, uglavnom šumske površine. Proteže se između Maksimira i planine Medvednice.

## Historija
Ovamo su ustaše počevši od svibnja 1941. dovodili danju i noću svoje žrtve, te ih okrutno ubijali. Žrtve su najčešće bacane u zajedničke jame, te stoga ne postoji uvid gdje je tko sahranjen. Procjenjuje je da je ovdje pogubljeno oko 7 000 građana Zagreba, među kojima oko 2000 članova KPJ i SKOJ-a. Od poznatijih komunista ovdje je 17. srpnja 1941. strijeljan Ivan Krndelj (član KPJ od 1919. godine i član Pokrajinskog komiteta za Hrvatsku i Slavoniju). Ostali poznatiji intelektualci, koji su ovdje našli smrt, jesu dr. Božidar Adžija, Otokar Keršovani, Ognjen Prica, Simo Crnogorac i August Cesarec.

## Uređenje parka
Zavod za zaštitu spomenika kulture grada Zagreba 5. kolovoza 1963. potpisao je ugovor sa Vojinom Bakićem, prof. dr. Josipom Seisselom, Silvanom Seissel i Angelom Ratković za prostorno, oblikovno i idejno hortikulturno rješenje spomen-parka Dotršćina, koji obuhvaća idejno rješenje Doline grobova, idejno rješenje starog ulaznog prostora sa Svetošimunske ceste i makete dvije skulpture iz provizornog materijala.

Uređenje ovog parka završeno je 1968. kada je konačno na visoravni kod ulaza sa Svetošimunske ceste podignut Bakićev spomenik svim žrtvama ubijenim u Dotršćini. Osim središnjeg spomenika kristaličnog oblika od nehrđajućeg čelika, Bakić je u Dolini grobova, jednom od stratišta u Dotršćini, izradio šest do sedam kristaličnih skulptura. Čitav prostor i padine prekriveni su bršljanom ne bi li žrtve bile spokojnije. Osim spomen-obilježja, uz put koji ide Dolinom grobova postavljene su mramorne ploče s uklesanim stihovima Ivana Gorana Kovačića i Jure Kaštelana.

Ostvarenjem spomenika strijeljanima u Dotršćini Vojin Bakić dovršio je pročišćavanje spomenika svakih suvišnih detalja, proces koji je započeo ostvarenjem spomenika Ivanu Goranu Kovačiću u Lukovdolu. Sve plohe i linije na centralnoj skulpturi u Dotršćini svedene su na minimum i jednostavnost, što stvara određenu igru svijetla i sjene, ovisno o kutu promatranja. Ovom skulpturom Bakić ne definira posetitelju što se ovdje dogodilo, skulptura je samo apstraktna posveta svim strijeljanima, lišena bilo kakve naracije ili ideologiziranosti.

### Sadržaj parka
Spomen-park Dotršćina sastoji se od sljedećih spomeničkih kompleksa:
* centralni spomenik (*put mučeništva*)
* *dolina grobova* (strijeljani u ovoj šumi 1941.-1945.)
* spomen obilježje poginulima u Zagrebu 1941.-1945.
* spomen-obilježje revolucionarima i domoljubima poginulima u Zagrebu 1919.-1941.
* spomenik poginulima za oslobođenje Zagreba 1945.

## Neostvareni planovi
U planu su još bile izrade spomen-obilježja Zagrepčanima poginulima u NOB-u na ostalim frontama u Jugoslaviji, na savezničkim frontama izvan Jugoslavije, u Španjolskom građanskom ratu, u Oktobarskoj revoluciji i komemorativni i manifestacijski prostor s imenima žrtava, ali je uslijed ekonomsko-političkih promjena 1990. obustavljena daljnja izgradnja spomenika u parku.

## Galerija spomenika

Datoteka:Dotrscina spomenik 1a.jpg| Obilježje početka *Puta mučeništva*
Datoteka:Dotrscina spomenik 2.jpg| Spomen-obilježje poginulima u Zagrebu 1941.-1945.
Datoteka:Dotrscina spomenik 3.jpg| Spomenik poginulima za oslobođenje Zagreba 
Datoteka:Dotrscina spomenik4.jpg| Spomenik revolucionarima i rodoljubima poginulima u Zagrebu 1919.-1941.


## Galerija skulptura u ''dolini grobova''

Datoteka:Dotrscina skupltura01.jpg|
Datoteka:Dotrscina skulptura02.jpg|
Datoteka:Dotrscina skulptura03.jpg|
Datoteka:Dotrscina skulptura04.jpg|
Datoteka:Dotrscina skulptura05.jpg|
Datoteka:Dotrscina skulptura06.jpg|


## Literatura
* Stipe Ugarković, Ivan Očak. *Zagreb grad heroj: Spomen obilježja revoluciji*. „August Cesarec“, Zagreb, 1979.

## Vanjske veze

* Virtualni Muzej Dotršćina